CELEX: 22012D0118
Language: bg
Date: 2012-06-15 00:00:00
Title: Решение на Съвместния комитет на ЕИП № 118/2012 от 15 юни 2012 година за изменение на приложение XXI (Статистика) към Споразумението за ЕИП

4.10.2012   
            
            
               BG
            
            
               Официален вестник на Европейския съюз
            
            
               L 270/41
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 118/2012
   от 15 юни 2012 година
   за изменение на приложение XXI (Статистика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението за ЕИП“, и по-специално член 98 от него,
   като има предвид, че:
   
               (1)
            
            
               Приложение XXI към Споразумението за ЕИП беше изменено с Решение на Съвместния комитет на ЕИП № 98/2012 от 30 април 2012 г. (1)
               
            
         
               (2)
            
            
               Регламент (ЕС) № 692/2011 на Европейския парламент и на Съвета от 6 юли 2011 г. относно Европейска статистика на туризма (2) следва да бъде включен в Споразумението за ЕИП.
            
         
               (3)
            
            
               Регламент (ЕС) № 692/2011 отмени Директива 95/57/ЕО на Съвета (3), която е включена в приложение ХХI към Споразумението за ЕИП.
            
         
               (4)
            
            
               Ето защо приложение XXI към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Текстът на точка 7в (Директива 95/57/ЕО на Съвета) от приложение XXI към Споразумението за ЕИП се заменя със следното:
   
      „32011 R 0692: Регламент (ЕС) № 692/2011 на Европейския парламент и на Съвета от 6 юли 2011 г. относно Европейска статистика на туризма и за отмяна на Директива 95/57/ЕО на Съвета (ОВ L 192, 22.7.2011 г., стр. 17).
      За целите на настоящото споразумение разпоредбите на този регламент се четат със следната адаптация:
      Лихтенщайн се освобождава от събирането на данните, изисквани по силата на приложение II към настоящия регламент.“
   
   Член 2
   Текстовете на Регламент (ЕС) № 692/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 16 юни 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 15 юни 2012 година.
      
         
            За Съвместния комитет на ЕИП
         
         
            Изпълняващ длъжността председател
         
         Gianluca GRIPPA
      
   
   
      (1)  ОВ L 248, 13.9.2012 г., стр. 36.
   
      (2)  ОВ L 192, 22.7.2011 г., стр. 17.
   
      (3)  ОВ L 291, 6.12.1995 г., стр. 32.
   
      (4)  Без отбелязани конституционни изисквания.